2022.5.19.
HU
Az Európai Unió Hivatalos Lapja
L 140/35
az egszb ezeket típusvélemény formájában dolgozza ki, amelyet az elnökség közvetlenül a közgyűlés elé terjeszt.
az eljáráshoz nincs szükség sem előadó kinevezésére, sem szekcióban történő tanulmányozásra, csupán a típusvélemény plenáris ülésen való elfogadására vagy elutasítására.
a plenáris ülésen való megvitatás során a közgyűlés először arról foglal állást, hogy támogatja vagy ellenzi-e a felkéréseknek az említett eljárással történő teljesítését, ezután pedig adott esetben a típusvélemény elfogadása mellett, illetve ellen szavaz.
48. cikk – értékelő jelentések
(1)
az értékelő jelentésekkel az egszb az uniós szakpolitikákat értékeli a 14. cikkel összhangban.
az értékelő jelentés minden esetben egy európai intézmény felkérésére készül.
(2)
az értékelő jelentést tanulmányozócsoport állítja össze egy előadóval együttműködésben.
(3)
az értékelő jelentést, következtetéseivel és ajánlásaival, valamint szükség esetén mellékleteivel együtt, az illetékes szekció vagy a ccmi elé terjesztik elfogadásra.
a szekcióülésen a módosító indítványok kapcsán a 60. cikk (1) bekezdésében foglalt szabályok alkalmazandóak.
(4)
a szekció vagy a ccmi által elfogadott jelentést az előadó a közgyűlés elé terjeszti.
az elnökség a jelen cikk (1) bekezdésének meg nem felelő értékelő jelentést visszaküldi a szekciónak vagy a ccmi-nek.
a tagok és a csoportok módosító indítványokat terjeszthetnek elő az értékelő jelentéshez.
ezekről – amennyiben megfelelnek a jelen cikk (1) bekezdésében foglalt rendelkezéseknek – a közgyűlés szavaz.
a közgyűlés szavaz a jelentésről és adott esetben arról, hogy a dokumentumot továbbítsák a többi európai intézménynek.
(5)
az értékelő jelentéseket nem teszik közzé az európai unió hivatalos lapjában, de a közgyűlés döntése alapján továbbíthatók a többi intézménynek.
49. cikk – tájékoztató jelentések
(1)
a tájékoztató jelentésekkel az egszb az európai unió politikáival és azok lehetséges továbbfejlesztésével kapcsolatos kérdéseket tanulmányozza.
a tájékoztató jelentések csak tényszerű információkat és esetleg az információk összefoglalóit tartalmazzák, ajánlások nélkül.
(2)
a tájékoztató jelentés tervezetét tanulmányozócsoport állítja össze egy előadóval együttműködésben.
(3)
a tájékoztató jelentést, az információk esetleges összefoglalóival és az esetleges mellékletekkel együtt, az illetékes szekció vagy a ccmi elé terjesztik elfogadásra.
a szekcióülésen a módosító indítványok kapcsán a 60. cikk (1) bekezdésében foglalt szabályok alkalmazandóak.
(4)
a szekció vagy a ccmi által elfogadott jelentést az előadó a közgyűlés elé terjeszti.
az elnökség a jelen cikk (1) bekezdésének meg nem felelő tájékoztató jelentést visszaküldi a szekciónak vagy a ccminek.
a közgyűlés szavaz a jelentésről és adott esetben arról, hogy a dokumentumot továbbítsák a többi európai intézménynek.